CELEX: 32018D0195
Language: bg
Date: 2018-02-08 00:00:00
Title: Решение за изпълнение (EC, Евратом) 2018/195 на Комисията от 8 февруари 2018 година за установяване на формуляри за докладване на измами и нередности, засягащи вземания по традиционните собствени ресурси, и за докладите за проверките във връзка с традиционните собствени ресурси съгласно Регламент (ЕС, Евратом) № 608/2014 на Съвета

9.2.2018   
               
               
                  BG
               
               
                  Официален вестник на Европейския съюз
               
               
                  L 36/33
               
            РЕШЕНИЕ ЗА ИЗПЪЛНЕНИЕ (EC, Евратом) 2018/195 НА КОМИСИЯТА
      от 8 февруари 2018 година
      за установяване на формуляри за докладване на измами и нередности, засягащи вземания по традиционните собствени ресурси, и за докладите за проверките във връзка с традиционните собствени ресурси съгласно Регламент (ЕС, Евратом) № 608/2014 на Съвета
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Договора за създаване на Европейската общност за атомна енергия,
      като взе предвид Регламент (ЕС, Евратом) № 608/2014 на Съвета от 26 май 2014 г. за определяне на мерки за прилагане на системата на собствените ресурси на Европейския съюз (1), и по-специално член 5, параграф 2 и член 6, параграф 2 от него,
      след консултация с Консултативния комитет по собствените ресурси,
      като има предвид, че:
      
                  (1)
               
               
                  В Решение за изпълнение (ЕС, Евратом) 2016/2365 на Комисията (2) се определят условията за предаване на информация от държавите членки на Комисията в рамките на системата на собствените ресурси.
               
            
                  (2)
               
               
                  Случаите на измами и нередности следва да бъдат докладвани по структуриран начин и да съдържат информация, свързана с риска. Същият формуляр за измами и нередности вече се използва за актуализиране на докладвани по-рано случаи. Поради това приложение II към Решение за изпълнение (ЕС, Евратом) 2016/2365 вече не е актуално.
               
            
                  (3)
               
               
                  Необходимо е да се предвиди преходен период, за да се даде на държавите членки време да се адаптират към промените, въвеждани в тези формуляри за докладване по член 5, параграф 1 от Регламент (ЕС, Евратом) № 608/2014.
               
            
                  (4)
               
               
                  От съображения за яснота и правна сигурност Решение за изпълнение (ЕС, Евратом) 2016/2365 следва да бъде отменено,
               
            ПРИЕ НАСТОЯЩОТО РЕШЕНИЕ:
      Член 1
      1.   Държавите членки използват формуляра в приложение I към настоящото решение, за да изготвят описание на откритите случаи на измами и нередности за вземания на стойност над 10 000 евро, посочени в алинея първа на член 5, параграф 1 от Регламент (ЕС, Евратом) № 608/2014. Този формуляр следва също да се използва за изготвяне на данни за състоянието на случаите на измама или нередности, вече докладвани на Комисията, за които не е посочено по-рано дали съответните суми са събрани, анулирани или несъбрани, съгласно алинея втора на член 5, параграф 1 от Регламент (ЕС, Евратом) № 608/2014.
      2.   Държавите членки предават информацията, посочена в параграф 1, по електронен път с помощта на информационното технологично приложение „OWNRES“.
      Член 2
      Държавите членки използват формуляра в приложение II към настоящото решение за изготвяне на доклада за проверките във връзка с традиционните собствени ресурси, посочен в член 6, параграф 1 от Регламент (ЕС, Евратом) № 608/2014.
      Докладът за финансовата 2017 година се изготвя, като се използва форматът, посочен в алинея първа.
      Член 3
      Държавите членки използват формата, посочен в член 1, считано от 1 април 2018 г.
      Член 4
      Решение за изпълнение (ЕС, Евратом) 2016/2365 се отменя, считано от 1 април 2018 г.
      Член 5
      Настоящото решение влиза в сила на двадесетия ден след деня на публикуването му в Официален вестник на Европейския съюз.
      
         Съставено в Брюксел на 8 февруари 2018 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 168, 7.6.2014 г., стр. 29.
      
         (2)  В Решение за изпълнение (ЕС, Евратом) 2016/2365 на Комисията от 19 декември 2016 г. за установяване на формуляри за докладване на измами и нередности, засягащи вземания по традиционните собствени ресурси, и за докладите за проверките във връзка с традиционните собствени ресурси съгласно Регламент (ЕС, Евратом) № 608/2014 на Съвета (ОВ L 350, 22.12.2016 г., стр. 24).
      
         ПРИЛОЖЕНИЕ I
         
            Формуляр за докладване на измами и нередности по смисъла на член 5, параграф 1 от Регламент (ЕС, Евратом) № 608/2014
         
         Текст на изображението
         
            1. ИДЕНТИФИКАЦИОНЕН КОД НА ДЕЛОТО
            1.1. Държава членка
            1.2. Сериен номер (формат CC/YYYY/NNNNNN/V)
            1.3. Година и тримесечие на разкриване или установяване (формат: ггг/т)
            1.4. Отдел или агенция, който/която е установил (а) или упоменала делото:
            1.5. Дата на предаване (формат: дд/мм/гггг г.)
            1.6. Статус
            2. ОПИСАНИЕ НА ДЕЛОТО
            2.1. ТАРИК код (10 цифри)
            2.1.1. Предполагаем
            2.1.2. Деклариран
            2.1.3. Установен
            2.2. Страна на изпращане:
            2.2.1. Предполагаема
            2.2.2. Декларирана
            2.2.3. Установена
            2.3. Страна на произход
            2.3.1. Предполагаема
            2.3.2. Декларирана
            2.3.3. Установена
            2.4. Количество
            2.4.1. Предполагаемо
            2.4.2. Декларирано
            2.4.3. Установено
            2.5. Митническа стойност
            2.5.1. Предполагаема
            2.5.2. Декларирана
            2.5.3. Установена
            2.6. Митнически режим
            2.7. Вид проверка, довела до откриването на случая:
            3. ФАЗА НА ВЪЗСТАНОВЯВАНЕ
            3.1. Код за административния етап
            3.2. Код за финансовия етап
            3.3. Невъзстановяване поради наказателно разследване
         
         Текст на изображението
         
            4. ДОПЪЛНИТЕЛНА ИНФОРМАЦИЯ
            4.1. Дата на установяване (формат: дд/мм/гггг г.)
            4.2. Референтен номер на предприятието
            4.3. Дата в счетоводство Б (формат: дд/мм/гггг г.)
            4.4. Референтен номер на сметка Б
            4.5. Дата на последното решение, постановено по жалбата (формат: дд/мм/гггг г.)
            4.6. Суми на традиционните собствени ресурси
            4.6.1. Приблизителна сума
            4.6.2. Установена сума
            4.6.3. Сума на корекцията
            4.6.4. Отписана сума
            4.6.5. Възстановена сума
            4.6.6. Сума за възстановяване
            4.7. Информация за измами или нередности:
            4.7.1. Означение
            4.7.2. Вид измама и/или нередност
            4.7.3. Кратко описание на механизма на измамата
            4.8. Случай, вече съобщен в рамките на споразуменията за взаимната помощ (Регламент (ЕО) № 515/97 на Съвета (1))
            4.8.1. MA-референтен номер (формат: гггг/мм)
            4.8.2. Референтен номер на дело на OLAF (формат: LL/гггг/ммм) (2)
            4.8.3. СМО (съвместна митническа операция)
            4.9. Референтен номер по ОПОК (общи приоритетни области за контрол)
            4.10. Референтен номер по RIF (информационен формуляр за риска)
            4.11. Референтен номер по WOMIS (Система за управление и информация във връзка с отписването на дългове) (ако е приложимо) (формат: cc/гггг/ммм)
            4.12. Взети или планирани мерки за предотвратяване на повторение
            4.13. Участващи държави членки
            4.14. Друга информация
            (1) Регламент (ЕО) № 515/97 на Съвета от 13 март 1997 г. относно взаимопомощта между административните органи на държавите членки и сътрудничеството между последните и Комисията по гарантиране на правилното прилагане на законодателството в областта на митническите и земеделските въпроси (ОВ L 82, 22.3.1997 г., стр. 1).
            (2) Когато делото е свързано с финансов препоръка, направена от OLAF, това следва да бъде посочено.
         
      
      
         ПРИЛОЖЕНИЕ II
         
            ГОДИШЕН ДОКЛАД, ПОСОЧЕН В ЧЛЕН 6, ПАРАГРАФ 1 ОТ РЕГЛАМЕНТ (ЕС, Евратом) № 608/2014
         
         Текст на изображението
         
            20…
            Държава членка:
            1. Проверки от държавите членки
            Дейности по проверките
            Данни
            1. Приети митнически декларации (съответен митнически режим или съответно митническо направление)
            1.1. Общ брой вносни декларации (на ниво стокова позиция) при стандартни процедури
            1.2. Общ брой вносни декларации (на ниво стокова позиция) при стандартни процедури
            1.3. Общ брой вносни декларации (на ниво стокова позиция) при стандартни процедури
            2. Последващи проверки:
            2.1. Общ брой митнически декларации (на ниво стокова позиция), подложени на контрол след вдигането на стоките (преглед на митническата декларация)
            2.2. Общ брой на други проверки след вдигането на стоките
            2.3. Общ брой на други проверки след вдигането на стоките
            3. Служителите в митническите служби
            3.1. Обща численост на служителите в митническите служби (1)
            3.2. Общ брой на служителите по други проверки след вдигането на стоките
            3.3. Общ брой на служителите по други проверки след вдигането на стоките
            (1) Обща численост на митническите служители (брой лица на година, еквиваленти на пълно работно време).
            2. Принципни въпроси
            Списък на най-важните въпроси във връзка с установяването на вземания, вписването им в сметките и предоставянето на съответните суми, възникнали при прилагането на Регламент (ЕС, Евратом) № 608/2014, Регламент (ЕС, Евратом) № 609/2014 на Съвета (1), и Регламент (ЕО, Евратом) № 1150/2000 на Съвета (2), включително въпросите, възникнали при спорове.
            (Ако е необходимо, продължете списъка в приложение към доклада, като посочите настоящата точка.)
            (1) Регламент (EС, Евратом) № 609/2014 на Съвета от 26 май 2014 г. относно методите и процедурата за предоставяне на традиционните собствени ресурси, собствените ресурси на база ДДС и на база БНД и относно мерките за удовлетворяване на потребностите от парични средства (ОВ L 168, 7.6.2014 г., стр. 39).
            (2) Регламент (ЕО, Евратом) № 1150/2000 на Съвета от 22 май 2000 г. за прилагане на Решение 2007/436/ЕО, Евратом относно системата за собствени ресурси на Европейските общности (ОВ L 130, 31.5.2000 г., стр. 1).